A BEOCSINI CZEMENTMARGA KÖVÜLT HALAI. 9 
siti magában, tehát a kettő között áll : a beocsini Merlangus- nál azon¬ 
ban tetemesen kisebb hal volt, mert körülbelül Vb m. hosszú. Ilyen az 
inzersdoríi agyagból Steindachner által leírt Phycis Suessi és a Kramberger 
által Podsnsed szarmata márgapalájából leírt három apróbb Gadus- faj, 
melyek geológiai korra nézve elég közel állanak a beocsini halhoz. Ösz- 
szes bélyegei alapján tehát, a mennyire megállapíthatók voltak, azt 
hiszem, hogy kihalt új fajjal állunk szemben. Tekintettel előfordulási 
helyére és fekhelyének geológiai emeletére is, erre a nagy Merlangus 
fajra a pannonicus nevet hozom javaslatba. 
2. Brosmius Strossmayeri Kramb. 
(A III. tábla 1—2. ábrái.) 
Dr. Drag. Kramberger- Górj anovic, Die jungtertiäre Fisclifauna Croatiens. IL Tlieil. 
(Beiträge z. Paläont. Oesterr.-Ungarns. Wien. III. Bd. 1884. p. 69. tab. XIV. fig. 1.) 
A Tőkehalfélék (Gadidae) egy második neme, a Brosmius (köz¬ 
néven: Torsk) is képviselve van a beocsini czementmárga halmaradvá¬ 
nyai közt egy törzscsonkkal, melynek mind a két ellentétes felét leraj¬ 
zoltattam, mert igen jól kiegészíti azt a szintén Beocsinból származó 
példányt, mely után Kramberger e fajt fölállította. Kramberger szerint 
az ő példánya, mely mint Strossmayer diakovári püspök ajándéka került 
a zágrábi múzeumba, fehér mészmárga (szarmata?) táblán van és állító¬ 
lag Beocsinból való. Én most a saját példányommal eloszlathatom a 
lelőhely valódisága iránti kételyét és azt is konstatálhatom, hogy nem a 
szarmata-, hanem az alsó pannoniai emeletből való az a mészmárga, 
melyben ennek a kihalt halfajnak maradványai találhatók. Eddigelé csak 
erről a két példányról van tudomásom, miből az is következik, hogy elő¬ 
fordulása jóval ritkább lehet, mint a fennebb leírt Merlangus- fajé. 
Kramberger példányán az egész halnak a nyoma megvan ugyan, 
de igen sok hiánynyal és hézaggal, különösen a törzs közepe táját 
tekintve ; míg az én példányomon kiválóan a törzsnek ez a része van 
meg sokkal tökéletesebb állapotban, mint e faj eredeti példányán. Kram¬ 
berger példányának hosszúsága 32 cm., magassága 8*3 cm., míg az 
enyém a csigolyáknak csaknem másfélszer akkora voltából Ítélve, jóval 
nagyobb lehetett. Példányomon húsz (20) csigolya olvasható össze, míg az 
egész halnak Kramberger szerint 16+36, tehát összesen 52 csigolyája 
van. E szerint példányomon a törzscsigolyákon kívül még egynéhány 
farkcsigolya is megvan. A csigolyák mind többé-kevésbbé négyszögűek, 
erősen homorú oldalakkal, azokon 3—4 hosszanti léczczel és közöttük 
mély barázdákkal vannak ellátva. Alakra teljesen egyeznek a Kramberger 
rajzán föltüntetett nehány ép csigolyával. 
